Դժվար է ասել, թե ինչ ելք կունենա Երեւանի քաղաքապետի ընտրությունը, բայց կարելի է ենթադրել, որ Գագիկ Ծառուկյանը կարող է գլխավոր մրցակիցը դառնալ խորհրդարանական ընտրություններում: Ամենայն հավանականությամբ, նրան է նաեւ ուղղված ընտրողներին չգնելու նախազգուշացումը, այլապես «կբռնենք ու կնստեցնենք»: Իզուր չէ, որ հենց Ծառուկյանի կուսակցությունն էր դիմադրում խորհրդարանում բարեգործության մասին օրենքի փոփոխությանը, որն արգելում է նախընտրական շրջանում բարեգործական ծրագրեր իրականացնել: